اسد شاہ دیو اوس ویجہ بیارِ روزان۔ ٲخر گوو گُجرات ﴿حال پاکستان﴾ فوت۔ سُہ اوس ویجہ بیارِکہ ژوے ہنگہٕ منزٕ، اَمہ خاندانہٕ منزٕ چھِ بابا محمدخلیل ہوۍ صاحبِ تصنیف بُزرگ ؤتھۍمٕتۍ ۔ اسد شاہ سُند مول معلی شاہ المعروف مالہٕ پیر چھُ عبدالاحد نٲظم سُند کو نژھ ہم عصر اوسمُت۔ اسد شاہ اوس ہزل گو۔ فی البدیہہ مادئہ تٲریخ ونہٕ نَس منز ٲسٕس خاص مہارتھ ۔ تسٕندٮ۪و فی البدیہہ تٲریخو منز چھِ کینہہ مشہوٗر تہ تہٕ فِکر انگیزتہ۔ مثلن اَکہ مسجدِ ہٕندِ تعمیرُک تٲریخ چھُن یِتھٕ کٕنۍ وونمُت :